Vestfirsk saltframleiðsla byggðum á aldagömlum aðferðum er óðum að verða mjög vinsæl hjá mörkum þekktum kokkum og segja framleiðendur vart hafa undan að framleiða upp í eftirspurn í umfjöllun Fortune tímaritsins . Í umfjölluninni , sem er undir yfirskriftinni „ Hvers vegna 100% sjálfbært íslenskt sjávarsalt byggt á framleiðsluaðferðum fornaldar er að verða uppáhald kokka “ , er rætt við Björn Steinar Jónsson eins af stofnendum Saltverks . Félagið , sem hóf fyrst starfsemi árið 2011 eins og Viðskiptablaðið sagði frá á sínum tíma , framleiðir saltið með jarðhita á Reykjanesi við Ísafjarðardjúp , en þar var einmitt sams konar framleiðsla stunduð að undirlagi danskra stjórnvalda árið 1770 . Björn Steinar segist hafa ákveðið að einblína á salt eftir að hafa búið í Danmörku þar sem hin svokallaða norræna matarhreyfing var þá að festa rætur , að undirlagi kokksins Rene Redzepi á Noma veitingastaðnum . Eftir að hafa verið að rannsaka hvar hann gæti framleitt salt með vistvænum aðferðum rakst hann á frásögn af saltframleiðslutilraunum stjórnvalda á jarðhitasvæðinu á Reykjanesi þar sem nú er rekið hótel í húsnæði sem löngum hýsti héraðsskóla svæðisins . Fegurð Vestfjarða heillaði Í umfjölluninni er framleiðsluaðferðinni lýst með fögrum orðum og saltkristallarnir sagðir vera birtingarmynd hins fagra fjalllenda norræna svæðis við Ísafjarðardjúpið umkringdum sínum tignarlegu fjöllum og djúpu fjörðum . Jafnframt er lögð áhersla á að ekki bara sé framleiðslan vistvæn heldur sé flutningurinn til og frá kolefnisjafnaður með skógrækt , og segir Björn Steinar vistvæna hugsun drifkraftinn að verkefninu . Meðal frægra kokka sem sagðir eru vera hrifnir af saltinu eru nefndir David Zilber hjá Noma , Matt Orlando og Christian Puglisi , fyrrum kokkar á Noma sem nú eru yfirkokkar á BÆST og Amass veitingastöðunum í Kaupmannahöfn . Einnig er bakarinn Richard Hart í Danmörku nefndur á nafn sem aðdáandi , og svo er íslenski veitingastaðurinn Dill einnig nefndur . Saltið , sem fæst í sex mismunandi bragðtegundum , hefur verið í boði hér á landi sem og í Evrópu en nú hefur Saltverk nýverið hafið framleiðslu einnig í Bandaríkjunum . Hér má sjá fleiri fréttir um íslenska saltframleiðslu :